Rodina písma (typografia)

Rodina písma je skupina rezov odvodených od jedného typu písma (fontu).

Používanie jednej písmovej rodiny zaisťuje jednotný vzhľad sadzby.

Úplná rodina daného fontu obsahuje základné písmo a jeho vyznačovacie verzie stojatého písma a kurzívy. Písma jednej rodiny majú spoločné kresbové vlastnosti, rovnakú strednú výšku, výšky verzálok i dĺžku horných a dolných doťahov. Niektoré rodiny obsahujú veľké množstvo rezov, no väčšina typov písiem obsahuje štyri základné rezy. Iné typy rodiny ani netvoria, pretože sú navrhnuté len v jednom reze, prípadne majú len jeden vyznačovací rez.

 Zdroj 


Kategória:Typy písma